Human Target

Human Target er en amerikansk actionserie som gikk på Fox fra 2010 til 2011.

Serien følger livet til Christopher Chance (spilt av Mark Valley). Han er en livvakt og sikkerhetsekspert som tar uvanlige oppdrag for å beskytte sine klienter, alltid med sitt eget liv som innsats. Andre hovedpersoner i serien er Winston (Chi McBride) og Guerrero (Jackie Earle Haley). TV-serien er basert på en tegneserie med samme navn.

I Norge gikk serien på TVNorge fra 2010.

 Handling 
TV-serien følger livet til Christopher Chance (spilt av Mark Valley) bosatt i San Francisco, en privat entreprenør, livvakt og sikkerhetsekspert som blir ansatt for å beskytte forskjellige klienter. I stedet for å ta på seg målets identitet selv (som karakteren gjorde i tegneserie-versjonen) beskytter Chance i stedet klientene sine ved å fullstendig integrere seg i livene deres. Chance blir ofte ledsaget av sin forretningspartner Winston (spilt av Chi McBride) og sin håndlanger Guerrero (spilt av Jackie Earle Haley) under deres forskjellige oppdrag.

En tidligere klient og milliardær Ilsa Pucci (spilt av Indira Varma) blir etter hvert Chances velgjører. Den erfarne tyven Ames (spilt av Janet Montgomery) blir også med på laget.

 Skuespillere 
 Mark Valley som Christopher Chance: En tidligere leiemorder. Hans virkelige navn var ukjent. Chance har en mørk og mystisk fortid, og ble forlatt av sine biologiske foreldre som barn.
 Chi McBride som detektiv Laverne Winston: En tidligere politi-inspektør ved San Francisco Police Department, som senere blir Chances forretningspartner.
 Jackie Earle Haley som Guerrero: En tidligere leiemorder som samarbeidet med Chance, men ble korrupt.
 Indira Varma som Ilsa Pucci: En sofistikert milliardær, som nylig ble enke. Hun hjelper Chance, og deres organisasjon.
 Janet Montgomery som Ames: En tyv hvis kameleon-lignende evner, lar henne snike seg inn i nærmest hver eneste situasjon hun møter.
 Emmanuelle Vaugier som FBI-agent Emma Barnes.
 Autumn Reeser som Layla: En tekniker som tidligere jobbet for en korrupt bedrift kalt Sentronics. Hun begynner etter hvert å arbeide for Chance, og hans kollegaer.
 Leonor Varela som Maria Gallego: Chances sin tidligere kjæreste.
 Lennie James som Baptiste: En annen leiemorder.
 Armand Assante som The Old Man: Leder for en gruppe profesjonelle leiesoldater, og leiemordere. Både Chance og Baptiste var tidligere ansatt for ham.
 Tony Hale som Harry: En privatdetektiv, som flere ganger hjelper Chance og hans kollegaer.

Referanser

 Eksterne lenker 

Kategori:Actionserier fra USA
Kategori:Eventyrserier fra USA
Kategori:Krimserier fra USA
Kategori:Thrillerserier fra USA
Kategori:TV-produksjoner på Fox Broadcasting Company
Kategori:TV-produksjoner fra USA, fra 2010-årene